Katamas

Katamas (pranc. Lac Katam) – ežeras šiaurės Čade, Sacharoje, Uniangos ežeryne, Didžiųjų Uniangos ežerų grupėje, 3 km į pietryčius nuo Joa ežero. Ilgis – 2,4 km, plotis iki 1 km. Iš šiaurės rytų ežerą kerta du ilgi smėlio kopų „liežuviai“. Pietrytinė Katamo dalis nerija atskirta nuo likusio ežero ir pasižymi žalia spalva, kurią sukelia joje augantys dumbliai. Ežerą maitina požeminiai vandenys. Kaip ir kiti Uniangos ežerai, Katamas yra didelio priešistorinio ežero liekana.